text: La Ruta Baobab… una volta al món | Karma Peiró
  « Cazacarteles del mundo… @flaviaricci #proyectocartele
  Dones activistes de Premi @benmhennilina »
  La Ruta Baobab… una volta al món
  03/10/2011 per Karma
  Feia dies que volia mostrar el blog Ruta Baobab, de Francesc Balagué. Té un treball de qualitat increïble al darrera malgrat que l'autor deu haver patit molts inconvenients pel camí per connectar-se i mantenir-lo actualitzat.
  Pels amants dels viatges, aquest és un lloc totalment recomanable per agafar enveja sana i animar-se a l'aventura que un dia va emprendre en Francesc. Ell es va basar en La teoria dels 6 graus de separació per "demostrar que el món és un petit mocador, i que qualsevol persona de la terra pot estar connectat a qualsevol altra persona del planeta a través de la seva xarxa de coneguts, sense més de 5 intermediaris".
  El vaig conèixer en persona farà poc més d'un any perquè volia escriure al blog del 324, Catalans pel món. Estava fent les maletes, a punt de marxar a una aventura bastant incerta. I era la primera vegada que se'ns oferia la possibilitat de tenir un català voltant per diferents països del planeta i que volgués explicar la seva experiència.
  Avui ja tinc un motiu més per mencionaro. Aquest cap de setmana, va recollir a la Gala de lliurament dels Premis Blocs Catalunya 2011, el primer premi en la categoria de Turisme i Viatges pel seu blog Ruta Baobab, la volta al món porta a porta.
  Moltes felicitats, Francesc!
  Arxivat a Entrades | Etiquetat Francesc Balaguer, Premis Blocs Catalunya2011, Ruta Baobab, viatges | 1 comentari